钦定古今图书集成/方舆汇编/职方典/第1504卷 > 《武定府改土设流议》邓世彦
## 钦定古今图书集成/方舆汇编/职方典/第1504卷 > 《武定府改土设流议》邓世彦

一便宜行事以处地方乱离之际。“人心无归。事变时
出或有当诛而未奉明文。或有当宥而罪在不赦。”泥
于其法无以招徕乎人。必于请详或至事机已失又
无专权人难信服。合假之以生杀之权。托之予夺之
柄“归附者宥之而不疑。执迷者雕剿而不纵可以鼓
舞人心。赏及恶党不以为滥可以革除故习。罚及新”
附，不以为酷。军饷出入，要明赏罚，轻重由己。姑准便
宜行事期月则一应举动，不顾利害，不惜是非，为谋
必周，所行无滞，武定之方不致大定者，合以身当之，
不复辞也。

“一改土设流，以绝祸本。仰仗天威，削平久叛之邦，当
更版图之化。前因逆贼始诛，人心汹汹未靖，议给冠
带与凤思尧，使民彝有主，一时仓卒之见也。既赏不
可复追，但一得冠带，其意恣肆，渐不可长。况凤氏已
叛四次，法典难容。乞比照鹤庆事例，奏设流官知府。
其凤思尧议与经历等官，庶几彝民知凤氏职卑权”
削，诱之不从，祸本可绝也。

一、佥选火头，以张新治。各马彝民俱听马火头调用。
前此止知总管统之，属于土衙，钱粮差役俱系管甸
通事代征。有终身不见汉官者，以各役出于上衙，并
总管也。今既招抚，即当新其耳目。其旧马火头现存
堪立者，不必改佥。其不堪者，责令各小火头保举，不
拘新旧，俱令赴府投见，给与下帖管事。各村彝民，每
月初一日，率领各村村长应卯，仍赴该州点查，使知
马火头之役出自流官，又不时往来州府。庶晓法度，
观望日久，而治化可新也。

一、正各村长以寓保甲。各村彝民立有火头，止知土
衙法度，钱粮分务，虽上纳于官，管甸通事求之总管
各头目，方得完纳，且纵其出没劫掳，习以为常。今马
火头既经佥选给帖，则村长不可不立。查原为火头
者，即改佥为村长，遍给下帖，使知为流官百姓。每村
各置木牌一面，备写本村男妇若干，其有出外生理，
俱要在于村长处告假回销。即查有无别故，每月初
一，听马火头率领应卯仍赴该州查点。此亦保甲之
意也。

一量行赈济，以广布德惠。城市乡村有被逆贼抄掳
杀害者，有近城居住烧毁房屋者，有为大兵经过驻
札被伤者。重者将贼党田产量行补给，轻者将没官
租谷量行赈济。仍查各马钱粮一石，给与种谷一斗，
以便耕种，使民彝感德惠而咸附矣。

一、严禁报复，以安人心。本府多方开谕，抚辑胁从，陆
续投见，随宜安插，地方渐次稍宁。恐一应军民人等，
怀恨旧日仇隙，报复告扰，不无拘提彝民狐疑，复行
逃窜。合无严行禁谕，除已往前罪，不准告理，庶人心
得安，地方底宁，府城村马，俱得充实矣。

一、豁免钱粮，以苏民困。所属地方，春为逆贼抄掳，不得耕种，秋成又为攻城作践。至于大兵经过无收，委
果不堪。若不查豁，家业既尽，衣食不充，又加以追征
之苦，其不逃者鲜矣。民彝既逃，不惟当年无征，明年
田地又芜。其无征犹今也。合无豁免，或议减征，使民
困得舒，不复逃窜。亦收拾人心大机括也。

“一、建立学校，以广王化。学校未立，故彝习莫改。今当
速建学校，集民彝子弟送学习礼，收录其子弟，正所
以羁縻其父兄，集数十之彝生，盖有胜于百万之精
兵也。又照无人训诲，乞将本府原寄云南府学生马
仕等拨回分训。”又照：“建学本以化彝，非为他方士子
出身而设也。乞严行禁谕，止许所属州县各马彝民”
并本所官军亲男，不许冒引户族军馀及外府州县
冒籍告扰。

一、迁移州治以实府城。和曲州乱离之后，当建城垣，
以固国本。但查离城一十五里百姓住居府城者，过
半迁入府城，使府州体统相承，而城池不必另建。至
于旧治则改为“捕盗馆”，以本府通判驻札于斯，则地
方镇定，亦无他虞矣。

“一、便移府治，以厚根本。本府坐向不正，南北固限于
地势，而衙门独居乎污下，寔阻于人谋，以致叛乱屡
作，官民罹祸。今既改土设流，事当先其根本。土衙之
上，地势明爽，左可建府，右可建学。坐巽向干，文星前
秀，后倚独隆，龙虎俱降，官民皆吉。其修建之费，尽查
土官、流官各项银两以充之，不敢仰给于布政司也。”
一添设驿铺以速往来。改土设流。则上司不时按临
驻札。且通四川往来将为通衢。合当于小甸关设一
驿一堡。府城又设一堡。十五里设一铺于金沙江元
谋县白花山石板沟等处。酌量远近建立。庶答应速
而文移不致稽延也。

一、建“立民哨，以防盗贼。改土设流，则商贾贸易可通，
反侧尚未尽安，盗贼难免出没。合于鸡街子立一哨，
一碗水立一哨，白花山立一哨，由武定至元谋，金沙
江至黎溪，皆武定地方也。十里一哨，旧有者添设，庶
几有所责成，盗贼为可弭也。”